17.7.2023
DA
Den Europæiske Unions Tidende
C 252/71
— Artikel 1i i samt bilag VIII til Rådets forordning (EF) nr.
765/2006 af 18. maj 2006 om restriktive foranstaltninger på baggrund af situationen i Belarus og Belarus’ involvering i den russiske aggression mod Ukraine, som ændret ved Rådets afgørelse (FUSP) 2023/421, annulleres, for så vidt som de omhandlede restriktioner udgør et forbud mod overførsel af potaske fra Belarus via Litauens område, navnlig ad søvejen gennem havnen i Klaipeda. — Rådet tilpligtes at betale sagsomkostningerne, herunder de omkostninger, som sagsøgeren har afholdt til sit forsvar.
Søgsmålsgrunde og væsentligste argumenter Til støtte for søgsmålet har sagsøgeren fremsat seks anbringender. 1.
Med det første anbringende gøres det gældende, at de omhandlede restriktioner i de anfægtede retsakter udgør en tilsidesættelse af legalitetsprincippet og retssikkerhedsprincippet. 2.
Med det andet anbringende gøres det gældende, at de omhandlede restriktioner i de anfægtede retsakter udgør en tilsidesættelse af EU’s forpligtelser over for WTO, for så vidt som de begrænser transit af varer via EU’s område til andre WTO-medlemmer, hvilket er i strid med artikel V:2 i GATT 1994. 3.
Med det tredje anbringende gøres det gældende, at de omhandlede restriktioner i de anfægtede retsakter, for så vidt som de indeholder et forbud mod overførsel af potaske fra Belarus via Litauens område, udgør en tilsidesættelse af aftalen om vilkårene for godstransport fra Republikken Belarus gennem havne og anden transportinfrastruktur i Republikken Litauen. 4.
Med det fjerde anbringende gøres det gældende, at de omhandlede restriktioner i de anfægtede retsakter udgør en tilsidesættelse af den transitfrihed, som er sikret ved De Forenede Nationers havretskonvention (UNCLOS). 5.
Med det femte anbringende gøres det gældende, at der er begået en tilsidesættelse af sagsøgerens ret til fri erhvervsudøvelse og af proportionalitetsprincippet. 6.
Med det sjette anbringende gøres det gældende, at princippet om beskyttelse af den berettigede forventning er blevet tilsidesat.
Sag anlagt den 24. maj 2023 — Unilab mod EUIPO — Cofares (Healthily) (Sag T-288/23) (2023/C 252/85) Stævningen er affattet på engelsk Parter Sagsøger: Unilab LP (Rockville, Maryland, De Forenede Stater) (ved advokat M. Kondrat) Sagsøgt: Den Europæiske Unions Kontor for Intellektuel Ejendomsret (EUIPO) Den anden part i sagen for appelkammeret: Cofares, Sociedad Cooperativa Farmaceutica Española (Madrid, Spanien)
Oplysninger vedrørende sagen for EUIPO Ansøger af det omtvistede varemærke: Unilab LP Det omtvistede varemærke: Ansøgning om EU-figurmærket Healthily — registreringsansøgning nr.
18 324 697 Sagen for EUIPO: Indsigelsessag Den anfægtede afgørelse: Afgørelse truffet den 1. marts 2023 af Andet Appelkammer ved EUIPO (sag R 1959/2022-2)